Almuevennen, 1842-08-17
Da det imidlertid kun er med Hensyn til Skatteudredelsen efter den nye Matrikul, at denne endnu ikke er traadt i Kraft, samt da det derhos heller ikke var rimeligt, at den omhandlede Hartkornsansættelse vilde blive forandret, saa lader det sig vistnok ikke nægte at de anførte Modgrunde i alt Fald ingenlunde vare utvivlsomt afgjørende. Det havde derfor sikkert været i fuldkommen Overeensstemmelse med den citerede Anordnings Aand og Grundsætninger (eft. navnlig Bestemmelserne i dens § 3 og 7 til 9), hvis Valgbestyrelsen havde tilladt Sørensen foreløbigen at optræde som valgbar og stemmeberettiget ved Valghandlingen, hvilket var Alt hvad han fortiden attraaede og dernæst efterat Alle havde afgivet deres Stemmer til Valgene, ved motiveret Kiendelse havde bestemt, hvorvidt de af Sørensen afgivne og de paa ham faldne Stemmer maatte ansees gyldige, eller ikke. Formanden synes selv at have erkjendt dette, idet han ved Valghandlingens Slutning opfordrede Sørensen til at stemme med, ligesom det ogsaa er indlysende, at Man paa denne Maade havde undgaaet at udsætte sig for den Mulighed at see hele Valghandlingen ved senere Kiendelse af høiere Autoritet annulleret, hvorimod Sagen, i det forudsatte Tilfælde, uden at medføre videre Ulempe og Uleilighed ved Omvalg, kunde blive afgjort ved den overordnede Autoritets enten Underkjendelse eller Stadfæstelse af Valgbestyrelsens Kiendelse. Naar det derhos tages i Betragtning, at man nægtede Sørensen, Adgang til at tilføie Protocollen Grundene for den af ham fremsatte Paastand om Valgret og Valgbarhed, at Sørensen, der ønskede at blive valgt til Sogneforstander, vitterligen var i Besiddelse af en meget stor Deel af Vælgernes Tillid, saa at han endog, alle Forhindringer uagtet, erholdt 13 Stemmer ved Valget, og utvivlsomt vilde være blevet en af de Valgte, saafremt man ikke havde stræbt at afholde Vælgerne fra at give ham deres Stemme; samt at Valgbestyrelsen, ved sin førend Valghandlingen afsagte umotiverede Kjendelse gjorde ham det umueligt at blive valgt, uden i alt Fald ved et efter foregaaende Annullation af hele Valghandlingen foretaget Omvalg, saa fortjener det sikkert i ethvert Tilfælde høiligen at undskyldes, at han, der ikke uden Føie troede sig forurettet ved den brugte Fremgangsmaade, er geraadet i Affect og med Heftighed har søgt at forfægte sin formeentlige Ret. Men heller ikke indsees det, at Tiltaltes Adfærd, overhovedet har været af saadan Beskaffenhed, at den qvalificerer sig til Straf. Naar de afhørte Deponenter paa given Anledning fra Forhørdommerens Side have erklæret, at de ansaae hans Forhold ved den omhandlede Leilighed for upassende, eller for fornærmeligt mod Valgbestyrelsen, tilsiger Sagens Natur at det ingenlunde paa denne Maade kan ansees godtgjort, at disse Egenskaber med Rette tillægges det paatalte Forhold, saameget mindre som det af samtlige oplyste Omstændigheder kjendeligen fremgaaer, at Sørensen hverken har lagt an paa at hindre eller forstyrre Valghandlingen. J ethvert Tilfælde maa det vistnok erkjendes, at det blotte Factum, at han har talt i en "heftig, eller "høirøstet, eller "bydende"Tone, ikke er nok til at begrunde Straf, saalænge intet i sig Utilbørligt paa denne Maade er yttret; den derved foranledigede Opfordring til at forholde sig rolig har han efterkommet, saasnart han hørte den given. At han i den Jver, hvormed han talte sin Sag, har banket eller pikket i Bordet, er aabenbart ikke skeet for at vise nogensomhelst Trods eller Ringeagt for Valgbestyrelsen, men er ikkun at betragte som en ham ovenikjøbet neppe bevidst Virkning af den Affect hvori han var kommen." Det samme gielder forsaavidt det bebreides ham at have indkaldt Vælgerne i Valgstuen, hvorved tillige bemærkes, at Fr. 13 August f. A. § 7 udtrykkeligen byder, at Valgbestyrelsen i Tilfælde som det her paagjældende bør modtage de Oplysninger, de Tilstædeværende kunne give. Forsaavidt han endelig sigtes forat have erklæret Kiendelsen eller Valghandlingen ulovlig, tillader jeg mig at erindre, deels at en saadan Yttring neppe vilde kunne paadrage ham Ansvar, aldenstund han derhos anførte sine Grunde for samme, samt disse, som det Foranførte viser, ikke vare aldeles ubeføiede, deels at det ingenlunde er paa det Rene, hvorledes hans Ord i denne Henseende ere faldne. Selv er han ikke nærmere bleven tilspurgt derom, og af hans skriftlige Klage til Amtsraadet seer man kun at han har yttret, at, hvis hans Begjæring om at Valghandlingen maatte gaae for sig, forinden hans Paastand sattes under Afgjørelse, ikke toges til Følge, maatte han besvære sig over Alt hvad der ved denne Valghandling fandtes ulovligt, hvilken Yttring der letteligen af Deponenterne har kunne forstaaes paa den førstnævnte efter deres Forklaring anførte Maade, iøvrigt maa ansees fuldkommen retfærdiggjort, efterdi Valgbestyrelsens Majoritet, og navnlig dens Formand selv har erkjendt, at den med Valglisternes Udfærdigelse og Henlæggelse til almindeligt Eftersyn brugte Fremgangsmaade leed af Mangler, hvis practiske Følger i Almindelighed ingenlunde kunde formodes at være uvæsentlige. Endnu maa jeg med Hensyn til at Tiltalte under Valghandlingen fornemmelig henvendte sin Tale til Formanden, tillade mig at bemærke, at selv følgeligen kun denne Mands nysnævnte Stilling, og ikke - som af Actor formeent – hans øvrige Forhold udenfor denne Stilling, her ved Bedømmelsen af Tiltaltes Adfærd bør komme i Betragtning, ligesom det i alt Fald ikke bør oversees, hvad Hr. Sørensen, ved Valghandlingens Slutning i Anledning af det Passerede yttrede for ham.